Diari Oficial de la Generalitat Valenciana


Sumari del DOGV 4730, del 13-04-2004 (2004/2530)

ACORD de 29 de gener de 2004, de la Comissió Territorial d'Urbanisme de València, relatiu a la modificació núm. 11 Aluminosi de Meliana.
----------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2530


Data del document
:   29-01-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Meliana
    * pla d'urbanisme

ACORD de 29 de gener de 2004, de la Comissió Territorial d'Urbanisme de València, relatiu a la modificació núm. 11 Aluminosi de Meliana. [2004/X2530]
  
Vist l'expedient remés per l'Ajuntament de Meliana referit a la modificació núm. 11 del Pla general, i de conformitat amb els següents
  
Antecedents
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 25 d'abril de 2003. En el pertinent període d'exposició pública, que va ser fet públic mitjançant anuncis en el DOGV de data 20 de maig de 2003 i en el periòdic Levante de data 7 de maig de 2003, no es van presentar al·legacions.
  
Posteriorment es va aprovar provisionalment mitjançant acord del ple municipal de data 17 de juliol de 2003.
  
Segon. El projecte consta de memòria i plànols.
  
Tercer. La modificació afecta un edifici del sòl urbà de la població situat a l'avinguda de la Senyera, núm. 25 i 26, amb el carrer Julio Benlloch, núm. 39.
  
Aquest edifici va ser construït amb forjats de biguetes fabricades amb ciment aluminós. A causa de l'existència de desperfectes es va sol·licitar la inspecció d'aquest per part de tècnics de la conselleria competent en la matèria i es determinà l'existència de ciment aluminós en els dits elements estructurals.
  
Amb posterioritat el tècnic competent va analitzar l'estat global de l'edifici i determinà la situació de ruïna per a aquest fent impossible la seua reparació o rehabilitació per l'avançat estat de deterioració en què es troba.
  
Com a conseqüència d'això es va procedir al desallotjament immediat dels residents, acordant la comunitat de propietaris la seua demolició i la construcció d'un nou edifici.
  
Ara bé, la situació econòmica de la majoria dels propietaris feia inviable el fet d'assumir el cost de la nova construcció. Davant de la falta de subvencions de l'administració estatal o autonòmica per a aquests casos els propietaris s'acolliren al que indica l'art. 89 de la LRAU i sol·licitaren ajudes a l'administració municipal.
  
L'Administració municipal va oferir exempcions/bonificacions en els impostos, taxes i arbitris corresponents a la nova construcció, aspecte aquest d'interés per als propietaris però que no pal·liava el greu problema del cost del nou immoble.
  
La comunitat de propietaris planteja una possible solució que era l'augment d'una planta en la construcció que s'ha de realitzar per aconseguir així un excedent d'habitatges que es destinarien a la venda i els imports d'aquests es reinvertirien en la seua totalitat en la nova construcció, reduint els costos d'aquesta.
  
L'Administració municipal fa seua aquesta iniciativa.
  
Així l'objecte de la present modificació és incrementar en una planta el nombre màxim de plantes en el citat immoble, passant de les PB+IV permeses en l'actualitat a PB+V.
  
L'Ajuntament justifica la necessitat de l'actuació des de la problemàtica social que s'ha generat amb la demolició en quedar-se més de trenta famílies sense habitatge i amb ingressos econòmics escassos.
  
Quart. En data 2 de novembre de 2003, la directora general de Planificació i Ordenació Territorial resol deixar sobre la taula la modificació núm.11 Aluminosi del Pla general de Meliana per estudiar per part municipal una solució urbanística conjunta més coherent sobre la zona evitant solucions individuals, havent de disposar d'informe de la Direcció General d'Habitatge respecte a les ajudes que pogueren correspondre a l'actuació pretesa.
  
Cinqué. En data 1 de desembre de 2003 s'emet informe per part dels tècnics municipals on s'indica que la proposta de la modificació parteix de la realitat urbanística i constructiva que actualment configura la zona. En l'actualitat hi ha diversos edificis de 6 altures que recauen a l'avinguda de la Senyera que en l'actualitat estan fora d'ordenació però que en la revisió del PGOU que es troba en període de redacció ?hi ha concert previ informat favorablement per part de la Conselleria competent- es recull aqueixa altura màxima ?6 altures- de forma unitària en aquests dos costats que recauen a l'avinguda de la Senyera ?on se situa l'edifici objecte d'aquest expedient.
  
Per això es conclou que la solució adoptada respon a una actuació prevista per aqueixa corporació que s'ha d'incorporar en la pròxima revisió del PGOU.
  
S'inclou a més un estudi econòmic on s'indica que l'edifici preexistent constava de 29 habitatges amb 8 habitatges en plantes de 1a a 4a i 5 habitatges en planta àtic, mentre que el que es pretén construir tindria 7 per planta en plantes de 1a a 5a cosa que suposaria un total de 35 habitatges i per tant hi hauria un excedent de 6 habitatges la superfície dels quals oscil·la entre 0 i 88 m² construïts que a un preu estimat de venda de 1081 euros suposarien 559.515 euros.
  
Aquesta quantitat entre els 33 propietaris de l'immoble, incloses les plantes baixes suposen un total de 16.955 euros per propietari el que probablement siga insuficient per a pal·liar el cost de la construcció del nou edifici.
  
Sisé. En data 2 de desembre de 2003 s'emet informe per part dels serveis tècnics de l'Àrea d'Habitatge i Projectes Urbans de la Conselleria de Territori i Habitatge on s'indica que sí que hi ha ajudes per a la construcció d'immobles d'habitatges de nova construcció, per a això els propietaris han de complir una sèrie de condicionaments i els habitatges hauran de disposar d'una sèrie de característiques pel que la justificació de la modificació puntual en el punt de la inexistència d'ajudes no és procedent.
  
Seté. En data 3 de desembre de 2003 s'emet informe per part dels tècnics municipals per justificar el manteniment i la proporcionalitat de la superfície dotacional respecte de l'aprofitament privat que s'augmenta, indicant que en la modificació puntual núm. 5 del PGOU aprovada definitivament per la CTU en data 1 de juny de 1999 s'incloïa un excés de sòl dotacional ?zones verdes- xifrat en 1529,71 m².
  
La dita modificació puntual núm. 5 plantejava el canvi de qualificació dels terrenys de l'antic Complex IKE, ubicats en sòl urbà, passant d'ús terciari a ús residencial i la reordenació volumètrica de l'illa, mitjançant edificació oberta disposada al llarg de tres dels seus fronts, que recull un espai lliure d'ús públic, justificant-se en la falta de demanda d'aqueixos usos ?amb la superfície assignada pel pla ?dins del sòl urbà, i es fonamentava en un conveni urbanístic subscrit entre l'Ajuntament de Meliana i la mercantil Valmerco, SA, propietària del sòl afectat.
  
Si aquesta superfície dotacional excedentària ?1529,71 m²- la computàrem en aquest expedient, on es produeix un augment de l'aprofitament lucratiu privat en 710 m²t, es compliria àmpliament la proporcionalitat imposada per l'art. 55 de la LRAU.
  
Vuité. Meliana compta amb Pla general aprovat definitivament per la Comissió Territorial d'Urbanisme en data 18 de desembre de 1990.
  
Nové. La Comissió Informativa de la Comissió Territorial d'Urbanisme de València, en la sessió del 26 de gener de 2004, va emetre informe relatiu al projecte que ens ocupa, complint així el que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. En la present actuació es produeix de forma clara un augment d'aprofitament privat sense justificar l'augment proporcional de dotacions públiques tal com indica l'article 55.3 de la LRAU.
  
Ara bé la justificació municipal presentada sobre aquest punt ?possibilitat d'incorporació de 1.529,71 m² de dotacions públiques ?zones verdes- sobrants per excés en una modificació puntual del PGOU aprovada definitivament amb anterioritat a aquest expedient per a complir la proporcionalitat de les dotacions públiques respecte als aprofitaments privats-, més la intenció evident de la corporació municipal d'incloure en el seu pròxim planejament general el nombre d'altures màximes que es pretenen realitzar en aquest expedient fa que la proposta siga urbanísticament acceptable.
  
D'altra banda el marcat caràcter social de la modificació que pretén solucionar un problema puntual de més de trenta famílies que han quedat sense habitatge i amb escassos recursos econòmics ?fet aquest degudament justificat en l'expedient administratiu- reforcen la idea de la proposta.
  
Quart. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els arts. 55.1 i 39 de la LRAU, en relació amb els articles 9.a) i 10 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en la sessió del 29 de gener de 2004 acorda:
  
Aprovar definitivament la modificació núm. 11 Aluminosi Pla general de Meliana.
  
Contra el present acord, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 29 de gener de 2004.- El secretari de la Comissió Territorial d'Urbanisme: Alvaro Aleixandre Ortí.